
Na podlagi določb:
· Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433 I z dne 22. 12. 2020, str. 11), zadnjič spremenjene z Uredbo Sveta (EU, Euratom) 2024/765 z dne 29. februarja 2024 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L št. 2024/765 z dne 29. 2. 2024);
· Uredbe (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL št. 433 I z dne 22. 12. 2020, str. 1), zadnjič popravljene s Popravkom (UL L št. 2023/90149 z dne 5. 12. 2023);
· Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L št. 2024/2509 z dne 26. 9. 2024), vključno s Popravkom (UL L št. 2025/90732 z dne 18. 9. 2025);
· Sklepa Sveta (EU, Euratom) 2020/2053 z dne 14. december 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (UL L št. 424 z dne 15. 12. 2020, str. 1);
· Uredbe o ratifikaciji Sklepa Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (Uradni list RS – Mednarodne pogodbe, št. 15/21);
· Uredbe 2021/1060/EU Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), vključno s Popravkom (UL L št. 289 z dne 10. 11. 2022, str. 34), zadnjič spremenjene z Delegirano uredbo Komisije (EU) 2025/2190 z dne 22. septembra 2025 o spremembi Priloge I k Uredbi (EU) 2021/1060 Evropskega parlamenta in Sveta glede nomenklature za razsežnosti in kode za vrste ukrepov za ESRR, ESS+, Kohezijski sklad in SPP (UL L št. 2025/2190 z dne 24. 10. 2025), (v nadaljevanju: Uredba 2021/1060/EU);
· Uredbe (EU) 2021/1057 Evropskega parlamenta in Sveta z dne 24. junija 2021 o vzpostavitvi Evropskega socialnega sklada plus (ESS+) in razveljavitvi Uredbe (EU) št. 1296/2013 (UL L št. 231 z dne 30. 6. 2021, str. 21), vključno s Popravkom (UL L št. 421 z dne 26. 11. 2021, str. 75), zadnjič spremenjene z Uredbo (EU) 2025/1913 Evropskega parlamenta in Sveta z dne 18. septembra 2025 o spremembi Uredbe (EU) 2021/1057 o vzpostavitvi Evropskega socialnega sklada plus (ESS+) glede posebnih ukrepov za obravnavanje strateških izzivov (UL L št. 2025/1913 z dne 19. 9. 2025), (v nadaljevanju: Uredba 2021/1057/EU);
· [bookmark: _Hlk156210006]Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L št. 119 z dne 4. 5. 2016, str. 1), vključno s Popravkom (UL L št. 127 z dne 23. 5. 2018, str. 2), (v nadaljevanju: Splošna uredba o varstvu podatkov: GDPR);
· drugih delegiranih in izvedbenih aktov, ki jih Evropska komisija sprejme v skladu s 113. in 114. členom Uredbe 2021/1060/EU;
· Uredbe o izvajanju uredb (EU) in (Euratom) na področju odpravljanja materialne prikrajšanosti v programskem obdobju 2021–2027 (Uradni list RS, št. 117/23); 
· Listine Evropske unije o temeljnih pravicah (UL L št. 202 z dne 7.6. 2016, str. 389);
· Zakona o varstvu osebnih podatkov (Uradni list RS, št. 163/22, 40/25 in 10/26 – ZP-1L; v nadaljevanju ZInfV-1);
· Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO, 196/21 – ZDOsk, 82/23 in 84/23 – ZDOsk-1, 24/25 in 112/25; v nadaljevanju: ZSV); 
· Zakona o javnih financah (Uradni list RS, št. 11/11 - uradno prečiščeno besedilo, 14/13- popr., 101/13, 55/15 – ZFisP, 96/15 - ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZfisP-1, 39/25, 85/25 – ZPJS in 112/25; v nadaljevanju: ZJF); 
· Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri);
· Zakona o izvrševanju proračunov Republike Slovenije za leti 2026 in 2027 (Uradni list RS, št.  95/25 in 112/25 – ZJF-K); 
· Proračuna Republike Slovenije za leto 2027 (Uradni list RS, št. 95/25);
· Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25); 
· Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11 in 13/26; v nadaljevanju: Uredba o postopku, merilih in načinih dodeljevanja sredstev);
· Programa ESS+ za odpravljanje materialne prikrajšanosti v Sloveniji v obdobju 2021-2027, različica 2.1 z dne 16. 10. 2023 (v nadaljevanju: POMP), odobrenega z Izvedbenim Sklepom Komisije C(2023) 9115 z dne 19. 12. 2023 

Republika Slovenija, Ministrstvo za demografijo, družino in socialne zadeve, Štukljeva cesta 44, 1000 Ljubljana, objavlja


[bookmark: _Hlk147220459]JAVNI RAZPIS ZA IZBOR UPRAVIČENCEV ZA RAZDELJEVANJE POMOČI V HRANI KONČNIM PREJEMNIKOM IN IZVAJANJE SPREMLJEVALNIH UKREPOV
V LETIH 2027-2029

[bookmark: _Hlk226467921][bookmark: _Toc414531340][bookmark: _Toc349910007][bookmark: _Toc114497085]Javni razpis za izbor upravičencev za razdeljevanje pomoči v hrani končnim prejemnikom in izvajanje spremljevalnih ukrepov v letih 2027-2029 (v nadaljevanju: javni razpis) delno financira Evropska unija (v nadaljevanju: EU), in sicer iz Evropskega socialnega sklada plus (v nadaljevanju: ESS+). Javni razpis se izvaja v okviru POMP, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 1 »Odpravljanje materialne prikrajšanosti«, specifičnega cilja ESS+ ESO4.13 »Odpravljanje materialne prikrajšanosti«.
IZVAJALEC javnega Razpisa
Republika Slovenija, Ministrstvo za demografijo, družino in socialne zadeve, Štukljeva cesta 44, 1000 Ljubljana (v nadaljevanju: ministrstvo).
[bookmark: _Toc414531341]PREDMET IN CILJ javnega razpisa
[bookmark: _Hlk223598952][bookmark: _Toc414531345]Predmet javnega razpisa je sofinanciranje razdeljevanja pomoči v hrani končnim prejemnikom in izvajanje spremljevalnih ukrepov v letih 2027-2029 v okviru POMP. 

Ključni cilj javnega razpisa je zagotoviti pomoč materialno in socialno najbolj ogroženim osebam in odpraviti njihovo materialno prikrajšanost in socialno izključenost. 


Kazalniki javnega razpisa  
Za doseganje pričakovanega cilja javnega razpisa morajo prijavitelji, izbrani na javnem razpisu, spremljati naslednje kazalnike učinka in rezultata: 

Kazalniki učinka (koda in naziv kazalnika):
· EMCO01 skupna vrednost razdeljene hrane in blaga, 
· EMCO02 skupna vrednost pomoči v hrani,
· EMCO03 skupna denarna vrednost hrane za brezdomce,
· EMCO04 skupna denarna vrednost hrane za druge ciljne skupine,
· EMCO09 skupna količina razdeljene pomoči v hrani,
· EMCO11 delež ESS+ v skupni količini razdeljene hrane.

Kazalniki rezultata (koda in naziv kazalnika):
· EMCR01 število končnih prejemnikov pomoči v hrani,
· EMCR02 število otrok, mlajših od 18 let,
· EMCR04 število žensk,
· EMCR05 število končnih prejemnikov, starih 65 let ali več,
· [bookmark: _Hlk155777099]P/1 delež vključenih končnih prejemnikov v spremljevalne ukrepe.

Metodologija spremljanja in poročanja o kazalnikih je podrobneje opredeljena v razpisni dokumentaciji javnega razpisa. 
CILJNA SKUPINA - KONČNI PREJEMNIKI pomoči
[bookmark: _Hlk155598372]Končni prejemniki pomoči so upravičene osebe s seznama, ki ga v skladu z drugim odstavkom a79.d člena ZSV, enkrat letno določi minister, pristojen za socialno varstvo. 

Sklep o upravičenih osebah za leto 2027 bo izdan do začetka prve dobave v letu 2027 in bo objavljen predvidoma januarja 2027 na naslednji spletni strani ministrstva: 

https://www.gov.si/zbirke/projekti-in-programi/sklad-za-evropsko-pomoc-najbolj-ogrozenim/

Ugotavljanje upravičenosti oseb do pomoči je v pristojnosti prijaviteljev, izbranih na javnem razpisu. 
OBVEZNE AKTIVNOSTI in spoštovanje temeljnih načel
[bookmark: _Hlk226469998]Prijavitelj, izbran na tem javnem razpisu, bo zadolžen za izvajanje naslednjih obveznih aktivnosti: 
· sprejem in skladiščenje dobavljene hrane,
· razdeljevanje pomoči v hrani upravičenim končnim prejemnikom pomoči,
· ugotavljanje upravičenosti končnih prejemnikov pomoči,
· zagotavljanje in izvajanje spremljevalnih ukrepov,
· spoštovanje temeljnih načel pri izvajanju obveznih aktivnosti, 
· spremljanje in poročanje o doseženih kazalnikih. 

[bookmark: _Hlk155344985]Za dobavo hrane v skladišča prijaviteljev, izbranih na tem javnem razpisu, poskrbi ministrstvo, in sicer predvidoma trikrat v letu. 

Podrobneje so pristojnosti, odgovornosti in naloge določene v poglavju 2 razpisne dokumentacije ter pogodbi o sofinanciranju, ki je del razpisne dokumentacije tega javnega razpisa (Priloga 1: Vzorec pogodbe o sofinanciranju). 
POGOJI ZA KANDIDIRANJE NA JAVNEM RAZPISU
[bookmark: _Toc414531346]Prijavitelj na javni razpis mora izpolnjevati naslednje pogoje:

1. [bookmark: _Hlk224549841]je humanitarna organizacija, vpisana v razvid humanitarnih organizacij pri pristojnem ministrstvu, in opravlja dejavnost na področju socialnega varstva ali organizacija s statusom nevladne organizacije v javnem interesu na področju opravljanja humanitarne dejavnosti in je vpisana v evidenco nevladnih organizacij;

2. za stroške izvajanja razdeljevanja pomoči v hrani in izvajanje spremljevalnih ukrepov, za katero daje vlogo za dodelitev sredstev iz tega javnega razpisa, ni in ne bo prejela pomoči iz drugih javnih virov;

3. ima vzpostavljeno lokalno mrežo za izvajanje pomoči;

4. ima upravne, finančne in operativne zmogljivosti za izvajanje pomoči.

Prijavitelj mora vlogi kot dokazilo o izpolnjevanju pogojev iz točk 1, 2 in 3 priložiti Izjavo o izpolnjevanju in sprejemanju razpisnih pogojev (Obrazec št. 3). 

Prijavitelj na javni razpis izpolnjuje 4. pogoj

a) upravne zmogljivosti
· če ima izkušnje z izvedbo razdeljevanja pomoči in izvajanjem ukrepov, ki spodbujajo socialno vključevanje socialno in materialno najbolj ogroženim osebam, kar izkazuje s predložitvijo sklenjenih pogodb ali drugih potrdil, potrjenih s strani odgovornih oseb naročnika; 
· če izkazuje kadrovske vire v skladiščih in na razdelilnih mestih za organizacijo sprejema in distribucijo hrane, vodenje evidenc in poročanje, kar izkazuje z izpolnitvijo Obrazca št. 1. 
b) finančne zmogljivosti: 
· če v zadnjih šestih (6-ih) mesecih pred vložitvijo vloge ni imel blokiranega nobenega transakcijskega računa, razvidnega iz Poslovnega registra Slovenije (v nadaljevanju: AJPES). Pogoj izkazuje s predložitvijo potrdila poslovnih bank za vse transakcijske račune, razvidne iz Poslovnega registra Slovenije, da v zadnjih šestih (6-ih) mesecih pred mesecem, v katerem je rok za vložitev prijave, ni imel blokiranega nobenega transakcijskega računa.
c) [bookmark: _Hlk153278536]operativne zmogljivosti:
· če razpolaga s skladišči, v katera mu ministrstvo lahko dostavi hrano, lokacijami, na katerih lahko razdeljuje hrano ter zagotavlja logistično podporo za sprejem, transport in razdeljevanje hrane. Pogoj izkazuje z navedbo podatkov v Obrazcu št. 1.

Prijavitelja lahko predstavljajo združenja ali zveze društev, ki skupaj s svojimi člani izkažejo izpolnjevanje zgoraj navedenih pogojev, pri čemer mora njihovo sodelovanje izhajati iz ustanovitvenega akta. Če ustanovitveni akt ni javno dostopen, ga mora prijavitelj priložiti k vlogi. 

Ministrstvo lahko za potrebe tega javnega razpisa izpolnjevanje pogojev preveri na terenu, pridobi potrdila iz uradnih evidenc in prijavitelja zaprosi za dodatna dokazila oziroma pojasnila.
UPRAVIČENI STROŠKI
[bookmark: _Toc307584125][bookmark: _Toc414531347]Upravičeni stroški v okviru tega javnega razpisa so:

· [bookmark: _Hlk153256639]upravni stroški, stroški prevoza, skladiščenja in priprave, ki jih krijejo prijavitelji, izbrani na javnem razpisu, po pavšalni stopnji 7 % stroškov nakupa hrane, vključno s stroški v zvezi s prevozom hrane do prijaviteljev, izbranih za razdeljevanje hrane končnim prejemnikom;

· [bookmark: _Hlk153256650]stroški spremljevalnih ukrepov, ki jih izvajajo prijavitelji, izbrani na javnem razpisu, po pavšalni stopnji največ 7 % stroškov nakupa hrane, vključno s stroški v zvezi s prevozom hrane do prijaviteljev, izbranih za razdeljevanje hrane končnim prejemnikom.

Neupravičene stroške krije prijavitelj, izbran na javnem razpisu sam.
PREDVIDENA VIŠINA SREDSTEV ZA JAVNI RAZPIS IN NAČIN FINANCIRANJA
Skupna okvirna vrednost javnega razpisa je 1.894.260,40 EUR. Izbrani prijavitelji bodo aktivnosti izvajali na celotnem območju Republike Slovenije, in sicer bodo le te financirane sorazmerno, 60 % iz Kohezijske regije Vzhodna Slovenija (KRVS) in 40 % iz Kohezijske regije Zahodna Slovenija (KRZS). 
[bookmark: _Hlk134008836]
Sredstva so zagotovljena v Proračunu Republike Slovenije na proračunskih postavkah, namenjenih izvajanju Programa za odpravljanje materialne prikrajšanosti v RS, in sicer sredstva proračuna EU in namenska sredstva proračuna za slovensko udeležbo.

Ministrstvo bo višino dodeljenih sredstev posameznemu prijavitelju izračunalo po naslednji formuli: 

X (EUR) = 
(število evidentiranih končnih prejemnikov pomoči pri prijavitelju v letu 2025 / število evidentiranih končnih prejemnikov pomoči v letu 2025 pri vseh izbranih prijaviteljih) x 
1.894.260,40 EUR

[bookmark: _Hlk153204762]Za potrebe izračuna višine sredstev mora prijavitelj k vlogi na javni razpis predložiti dokument, iz katerega bo izhajalo število oseb, ki jim je prijavitelj zagotavljal različne oblike pomoči v letu 2025. Dokument mora biti verodostojen, preverljiv in potrjen s strani odgovorne osebe prijavitelja. 

Dodeljena sredstva bodo izbranim prijaviteljem izplačana na podlagi potrjenih zahtevkov za izplačilo (v nadaljevanju: ZzI), ki jih izbrani prijavitelj pripravi in odda v skladu z Navodili ministrstva upravičencem, izbranim za razdeljevanje pomoči v hrani končnim prejemnikom in izvajanje spremljevalnih ukrepov v letih 2027-2029 (v nadaljevanju: Navodila), (Priloga 3 razpisne dokumentacije javnega razpisa).  

Posamezni prijavitelj lahko za izvedbo aktivnosti prejme 14 % višine stroška nakupa hrane, ki mu jo bo ministrstvo dostavilo v skladišča. 
[bookmark: _Toc414531348]OBDOBJE UPRAVIČENOSTI stroškov in IZDATKOV
[bookmark: _Hlk153204787][bookmark: _Toc222417213][bookmark: _Toc222418142][bookmark: _Toc222418839][bookmark: _Toc414531349]Po tem javnem razpisu so do sofinanciranja upravičeni stroški, ki bodo izbranemu prijavitelju nastali v obdobju od 1. 1. 2027 do 31. 10. 2029. Do navedenega roka mora izbrani prijavitelj razdeliti celotno količino dodeljene hrane in izvesti vse spremljevalne ukrepe.

Obdobje, za katerega so namenjena razpisana sredstva, so proračunska leta 2027, 2028 in 2029. Obdobje upravičenosti javnih izdatkov (izplačil iz proračuna Republike Slovenije) je od 1. 1. 2027 do 31. 12. 2029 oziroma v plačilnih rokih, določenih v veljavnem zakonu o izvrševanju proračuna Republike Slovenije. 

[bookmark: _Hlk155340769]Ministrstvo dopušča možnost podaljšanja navedenih obdobij v primeru spremenjenih okoliščin, ki vplivajo na izvajanje aktivnosti in če so za to zagotovljena namenska sredstva v proračunu Republike Slovenije. 

Spremenjene okoliščine in višjo silo, zaradi katerih se projekt lahko spremeni, podrobneje urejajo Navodila.  

Izbrani prijavitelj, ki zahteva spremembo pogodbe o sofinanciranju, se ne more sklicevati na spremenjene okoliščine ali višjo silo, ki so nastale po izteku roka, določenega za izpolnitev njegove obveznosti.

Določila glede upravičenosti dodatnih stroškov projekta zaradi spremenjenih okoliščin/višje sile in glede podaljšanja terminskega načrta izvajanja projekta so določena v Navodilih.
MERILA ZA IZBOR 
[bookmark: _Hlk149307662]Strokovna komisija bo ocenila le pravočasno prispele in formalno popolne vloge, ki jih bodo predložili prijavitelji in bodo izpolnjevale vse pogoje za kandidiranje na javnem razpisu. 

Ocenjevalci bodo pri podeljevanju točk upoštevali naslednjo ocenjevalno lestvico: 

	Št. točk
	Ocena

	2
	sprejemljivo 

	1
	delno sprejemljivo 

	0
	neustrezno/nesprejemljivo 



Največje skupno možno število doseženih točk je 22. Merila so podrobneje opredeljena v razpisni dokumentaciji javnega razpisa.

Ocenjevanje vlog bo izvedeno na podlagi naslednjih meril: 

	Merilo
	Maksimalno število točk

	1. RAZDELJEVANJE HRANE
	Možnih največ 6 točk

	1.1 Organizacija transporta, skladiščenja in razdeljevanja hrane
	2

	1.2 Regionalna pokritost razdeljevanja hrane
	2

	1.3 Postopek preverjanja upravičenosti oseb do pomoči
	2

	2. SPREMLJEVALNI UKREPI
	Možnih največ 6 točk

	2.1 Program obveznih spremljevalnih ukrepov
	2

	2.2 Dodatni spremljevalni ukrepi
	2

	2.3. Strokovna usposobljenost za izvajanje spremljevalnih ukrepov
	2

	3. IZKUŠNJE PRIJAVITELJA
	Možne največ 4 točke

	3.1 Izkušnje z izvajanjem razdeljevanja pomoči v hrani
	2

	3.2 Izkušnje z izvajanjem aktivnosti za spodbujanje socialnega vključevanja
	2

	4. SISTEM SPREMLJANJA IZVAJANJA POMOČI
	Možne največ 4 točke

	4.1 Sistem spremljanja izvajanja pomoči v skladiščih
	2

	4.2 Sistem spremljanja izvajanja pomoči na razdelilnih mestih
	2

	5. HORIZONTALNA NAČELA
	Možni največ 2 točki

	5.1 Upoštevanje načel spoštovanja temeljnih človekovih pravic, enakosti spolov, nediskriminacije in dostopnosti posebej ranljivim skupinam
	2

	Skupaj
	22



Merila za izbor so podrobneje opredeljena v razpisni dokumentaciji javnega razpisa. 

Na osnovi rezultatov ocenjevanja bo strokovna komisija oblikovala predlog prejemnikov sredstev. V predlog prejemnikov sredstev se bodo uvrstile vloge, ki bodo dosegle minimalni kakovostni kriterij (na osnovni ocenjevanja dosežejo najmanj 16 od vseh možnih točk). 
[bookmark: _Toc358118165][bookmark: _Toc358118166][bookmark: _Toc358118167][bookmark: _Toc358118168][bookmark: _Toc358118169][bookmark: _Toc358118170][bookmark: _Toc222417214][bookmark: _Toc222418143][bookmark: _Toc222418840][bookmark: _Toc414531350]POSTOPEK IZBORA
[bookmark: _Toc414531351]Oblika in vsebina prijave
[bookmark: _Hlk149307676][bookmark: _Hlk153255481]V razpisni dokumentaciji javnega razpisa so prijavni obrazci in priloge, ki jih je treba v skladu z navodili na posameznem dokumentu v celoti izpolniti, kjer je zahtevano, pa podpisati in ožigosati. Obrazci in dokazila so sestavni del vloge prijavitelja. Prijavitelj jih vlogi priloži po vrstnem redu v skladu s spodnjim seznamom prijavnih obrazcev.

V razpisni dokumentaciji so priloženi obrazci, ki so sestavni del vloge:

Obrazec št. 1: Osnovni podatki o prijavitelju
Obrazec št. 2: Prijavnica
Obrazec št. 3: Izjava prijavitelja o izpolnjevanju in sprejemanju razpisnih pogojev 
Obrazec št. 4: Kontrolni list za DNSH

[bookmark: _Hlk153255526]Vlogi je treba priložiti še naslednja dokazila: 

Dokazilo 1: ustanovitveni akt prijavitelja, če je prijavitelj združenje ali zveza društev in ustanovitveni akt ni javno dostopen (ter sklenjen partnerski sporazum, ki se predloži pred podpisom pogodbe z ministrstvom); 
Dokazilo 2: reference prijavitelja (pogodbe, potrdila o izvedbi, ipd.);
Dokazilo 3: potrdilo poslovnih bank za vse transakcijske račune prijavitelja, razvidne iz Poslovnega registra Slovenije, da v zadnjih šestih (6-ih) mesecih pred mesecem, v katerem je rok za vložitev prijave ni imel blokiranih transakcijskih računov,
Dokazilo 4: uradno evidenco prejemnikov pomoči v letu 2025.

Priloge, ki so del razpisne dokumentacije: 

Priloga 1: Vzorec pogodbe o sofinanciranju (se ne prilaga vlogi)
Priloga 2: Označba vloge 
[bookmark: _Hlk149307695]Priloga 3: Navodila (se ne prilaga vlogi)
Priloga 4: Podatki o dejanskih lastnikih (se predloži pred podpisom pogodbe)

Rok in način prijave na javni razpis
[bookmark: _Hlk153255575]Prijavitelji morajo vlogo na javni razpis predložiti po pošti na naslov Ministrstva za demografijo, družino in socialne zadeve, Štukljeva cesta 44, 1000 Ljubljana, ali v času poslovnega časa osebno v sprejemni pisarni na zgornjem naslovu. Vloge na javni razpis morajo, ne glede na način oddaje, prispeti na naslov ministrstva najkasneje do 25. 9. 2026 do 14.00.

Posamezni prijavitelj lahko predloži le eno (1) vlogo za javni razpis (v nadaljevanju: vloga). Če bo prijavitelj predložil več vlog, bo upoštevana tista vloga, ki bo na ministrstvu evidentirana kot prva prispela, ostale vloge se ne bodo obravnavale in bodo s sklepom predstojnika zavržene ter vrnjene prijavitelju.
[bookmark: _Hlk137547563]Vloga mora biti oddana v papirnati (tiskani) obliki in na prijavnih obrazcih, ki so del razpisne dokumentacije, ter mora vsebovati vsa zahtevana dokazila, določena v javnem razpisu in razpisni dokumentaciji. Prijavitelj mora prijavne obrazce (obrazec 1 in obrazec 2) predložiti tudi na e-nosilcu podatkov. Drugih dokazil ni treba predložiti na e-nosilcu. Tiskana verzija se mora ujemati z elektronsko. V primeru razlik velja tiskana verzija.

Če prijavitelj posluje z žigom, je le-ta obvezen na vseh prijavnih obrazcih. Če z njim ne posluje, na mesta, določena za žig, navede: „Ne poslujemo z žigom.“ Prav tako je obvezen podpis odgovornih oseb povsod, kjer je to predvideno.

Vlogo je treba poslati ali oddati v zaprtem ovitku, na katerem je naveden naziv in naslov prijavitelja, ter naslov ministrstva. Ovitek mora biti označen z naslednjo navedbo: „NE ODPIRAJ! VLOGA NA JAVNI RAZPIS ZA IZBOR UPRAVIČENCEV ZA RAZDELJEVANJE POMOČI V HRANI KONČNIM PREJEMNIKOM IN IZVAJANJE SPREMLJEVALNIH UKREPOV V LETIH 2027-2029“. Vloge, ki bodo nepravilno označene, se ne bodo obravnavale in bodo neodprte vrnjene pošiljatelju. 

Za prepozno se šteje vloga, ki ministrstvu ni bila predložena do zgoraj navedenega roka. Prepozne oziroma na napačen naslov prispele vloge se ne bodo obravnavale in bodo s sklepom predstojnika ministrstva zavržene ter vrnjene pošiljatelju.
Preverjanje formalne popolnosti vlog
[bookmark: _Toc414531353]Odpiranje vlog
Ministrstvo bo izvedlo postopek dodelitve sredstev, kot ga določa veljavni ZJF oziroma Uredba o postopku, merilih in načinih dodeljevanja sredstev. Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva. 

Javno odpiranje vlog bo potekalo dne 28. 9. 2026 ob 9.00 v prostorih Ministrstva za demografijo, družino in socialne zadeve, Štukljeva cesta 44, 1000 Ljubljana. V primeru prevelikega števila prejetih vlog ali če se bodo obravnavali podatki, ki so po zakonu, ki ureja gospodarske družbe, označeni kot zaupni, lahko strokovna komisija odloči, da odpiranje vlog ne bo javno. O tej odločitvi se prijavitelje obvesti en delovni dan pred predvidenim datumom javnega odpiranja z obvestilom na spletni strani ministrstva https://www.gov.si/drzavni-organi/ministrstva/ministrstvo-za-demografijo-druzino-in-socialne-zadeve/. 

Odpirale se bodo samo v roku dostavljene, pravilno izpolnjene in označene vloge v zaprtih ovojnicah, in sicer po vrstnem redu prejema. Vloge z nepravilno izpolnjenimi in označenimi ovojnicami bo ministrstvo vrnilo pošiljatelju.

O odpiranju vlog bo strokovna komisija sproti vodila zapisnik. 

[bookmark: _Toc414531354]Preverjanje formalne popolnosti vlog
Strokovna komisija bo v roku 8 (osmih) dni od odpiranja vlog ugotavljala formalno popolnost predloženih vlog.  

Za formalno nepopolno se šteje vloga, ki ne vsebuje vseh ustrezno izpolnjenih prijavnih obrazcev, obveznih dokazil ter podatkov, zahtevanih v besedilu javnega razpisa in razpisni dokumentaciji, in ki ne vsebuje e-nosilca z zahtevanimi prijavnimi obrazci. Za formalno nepopolno se šteje tudi vloga, ki ni ožigosana na predvidenih mestih oziroma označena z navedbo „Ne poslujemo z žigom.“ in ni podpisana s strani odgovornih oseb.

V primeru formalno nepopolnih vlog bo strokovna komisija v roku 8 dni od zaključka odpiranja prijavitelje pozvala, da vloge dopolnijo. Poziv za dopolnitev vlog bo posredovan priporočeno s povratnico po pošti na naslov prijavitelja, naveden v prijavnem obrazcu. Prijavitelji morajo biti v tem času dostopni za dvig pošte.

Prijavitelj v dopolnitvi vloge ne sme spreminjati:
· delov vloge, ki določajo višino zaprošenih sredstev,
· delov vloge, ki se vežejo na tehnične specifikacije predmeta vloge (število prejemnikov pomoči v letu 2025, kapacitete skladišč ipd.),
· elementov vloge, ki vplivajo ali bi lahko vplivali na drugačno razvrstitev prijaviteljeve vloge glede na preostale vloge, ki jih je ministrstvo prejelo v okviru tega javnega razpisa.

Prijavitelj sme le ob pisnem soglasju ministrstva popraviti očitne računske napake, pri čemer se višina zaprošenih sredstev ne sme spreminjati.

Dopolnitve mora prijavitelj posredovati ministrstvu v roku, ki ga določi strokovna komisija, oziroma najkasneje v 8 dneh na naslov: Ministrstvo za demografijo, družino in socialne zadeve, Štukljeva cesta 44, 1000 Ljubljana, s pripisom: „DOPOLNITEV VLOGE NA JAVNI RAZPIS ZA JAVNI RAZPIS ZA IZBOR UPRAVIČENCEV ZA RAZDELJEVANJE POMOČI V HRANI KONČNIM PREJEMNIKOM IN IZVAJANJE SPREMLJEVALNIH UKREPOV V LETIH 2027-2029“. Dopolnitev se mora sklicevati na številko poziva ministrstva k dopolnitvi.

V kolikor prijavitelj v roku, ki ga določi strokovna komisija oziroma najkasneje v 8 dneh, vloge ustrezno ne dopolni, se vloga s sklepom predstojnika ministrstva zavrže. 

[bookmark: _Toc414531355]Strokovno ocenjevanje popolnih vlog
Strokovna komisija bo opravila strokovni pregled formalno popolnih vlog. Preverila bo izpolnjevanje pogojev za kandidiranje na javni razpis, določenih v 6. poglavju javnega razpisa, ter ocenila vlogo na podlagi meril, določenih v 9. poglavju javnega razpisa.  

Če prijavitelj ne bo izpolnjeval vseh pogojev, določenih v 6. poglavju javnega razpisa, bo vloga zavrnjena in ne bo predmet strokovnega pregleda na podlagi meril.

V postopku ocenjevanja bodo vloge ocenjene glede na merila, določena v 9. poglavju javnega razpisa. Na podlagi rezultatov ocenjevanja bo strokovna komisija oblikovala predlog prejemnikov sredstev. 

V predlog prejemnikov sredstev se bodo uvrstile vloge, ki bodo dosegle najmanj 16 točk. 

Če bo več vlog doseglo enako število točk, bodo imele prednost tiste vloge z višjim seštevkom točk pri merilih 1. in 2. Če bo število točk še vedno enako, bodo vloge obravnavane po vrstnem redu prejema na ministrstvo.

Strokovna komisija lahko od prijaviteljev zahteva tudi dodatna pojasnila oziroma obrazložitve, ki ne predstavljajo spremembe vloge v smislu drugega odstavka 10. člena Uredbe o postopku, merilih in načinih dodeljevanja sredstev. Če pojasnila ne bodo posredovana v roku in na način, ki bo določen v pozivu, bo strokovna komisija vlogo ocenila na podlagi obstoječih podatkov. 
[bookmark: _Toc414531356]Zagotovitev načela enakih možnosti, enakosti spolov, nediskriminacije
Javni razpis je oblikovan tako, da je zagotovljena enakost med spoloma in nediskriminacija za vse vključene in tudi za prijavitelje v skladu z zakonodajo, ki ureja predmetno področje. 
[bookmark: _Toc414531357]OBVEŠČANJE O IZBIRI
[bookmark: _Toc414531359]O dodelitvi sredstev po tem javnem razpisu bo na predlog strokovne komisije s sklepom odločil predstojnik ministrstva oziroma oseba, ki bo od njega pooblaščena za sprejetje odločitve o izboru. 

Ministrstvo bo prijavitelje o izidu razpisa obvestilo najkasneje v 60-ih dneh od zaključka odpiranja vlog. Rezultati razpisa so informacije javnega značaja in bodo objavljeni na spletni strani https://www.gov.si/zbirke/javne-objave/ ter na spletni strani https://evropskasredstva.si.

Z izbranimi prijavitelji bodo na podlagi sklepa ministra o izboru, sklenjene pogodbe o sofinanciranju (Priloga št. 1: Vzorec pogodbe o sofinanciranju) za celotno obdobje trajanja. V primeru, da se prijavitelj v roku 8 (osmih) dni od prejema sklepa o izbiri in poziva k podpisu pogodbe o sofinanciranju nanj ne odzove, se šteje, da je umaknil vlogo. 

Če izbranega prijavitelja predstavlja združenje ali zveza društev, je prijavitelj dolžan pred podpisom pogodbe o sofinanciranju predložiti pogodbe o medsebojnih razmerjih, pravicah in obveznostih sodelujočih organizacij za izvajanje.  

[bookmark: _Hlk156209857]Pogodba o medsebojnih razmerjih, pravicah in obveznostih za izvajanje mora vsebovati naslednje elemente: 
a. naziv in naslov vseh pogodbenih strank;
b. odgovorne osebe, ki so zakoniti zastopniki vsake od pogodbenih strank;
c. davčne številke;
d. matične številke;
e. predmet pogodbe;
f. veljavnost pogodbe (od – do);
g. pravice in obveznosti vsake pogodbene stranke;
h. metodologijo razdelitve dodeljenih sredstev med pogodbene stranke, 
i. rok za prenakazilo sorazmernega deleža sredstev glede na metodologijo in TRR, na katerega bodo sredstva nakazana.
[bookmark: _Toc307584137][bookmark: _Toc148010904]Pravno varstvo 
Zoper odločitev ministrstva je dopusten upravni spor. Tožba se vloži pri Upravnem sodišču Republike Slovenije, Fajfarjeva 33, 1000 Ljubljana, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v toliko izvodih, kolikor je strank v postopku. Tožba se lahko vloži tudi v elektronski obliki preko portala e-Sodstvo, podportala E-vloga v civilnih postopkih. Tožbi je treba priložiti sklep, ki se izpodbija, v izvirniku, prepisu ali kopiji. 

Tožba ne ovira izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju.
VAROVANJE OSEBNIH PODATKOV in POSLOVNIH SKRIVNOSTI
[bookmark: _Toc414531360]Varovanje osebnih podatkov bo zagotovljeno v skladu z veljavno zakonodajo, ki ureja varovanje osebnih podatkov. 

Izbrani prijavitelj se s predložitvijo vloge na javni razpis strinja z javno objavo podatkov o dodeljenih sredstvih. Objavljeni bodo osnovni podatki o sklenjenih pogodbah v skladu z uredbo, ki ureja posredovanje in ponovno uporabo informacij javnega značaja. 

Vsi podatki iz vlog, ki jih strokovna komisija odpre, so informacije javnega značaja, razen tistih, ki jih prijavitelji posebej označijo kot poslovno skrivnost. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Člani strokovne komisije, ki bodo sodelovali pri odpiranju in ocenjevanju vlog, bodo morali predhodno podpisati izjavo o zaupnosti in izjavo glede  nasprotja interesov.

Podatke, navedene v vlogi, ki niso poslovna skrivnost, lahko ministrstvo in drugi organi, ki so vključeni v spremljanje izvajanja, upravljanja, nadzora in revizije javnega razpisa, uporabijo za evidence oziroma sezname in analize.

Prijavitelj se zavezuje k varovanju osebnih podatkov in poslovnih skrivnosti, pridobljenih med izvajanjem, v skladu z veljavnim zakonom o varstvu osebnih podatkov ter določili druge veljavne področne zakonodaje. Prijavitelj je dolžan zagotoviti, da vsaka oseba, ki bo pri njem zbirala, obdelovala ali kako drugače dostopala do osebnih podatkov  predhodno podpiše izjavo o varovanju osebnih podatkov.
Podatki o dejanskih lastnikih
Izbrani prijavitelj bo dolžan pred podpisom pogodbe o sofinanciranju zagotoviti podatke o dejanskih lastnikih, kot so opredeljeni v točki 6 člena 3 Direktive 2015/849/EU, in sicer imena in priimke, datume rojstva in identifikacijske številke za DDV ali davčne identifikacijske številke (v nadaljevanju: podatki o dejanskih lastnikih). 

Izbrani prijavitelj, ki je skladno z zakonom, ki ureja preprečevanje pranja denarja in financiranje terorizma, zavezan k vpisu podatkov v Register dejanskih lastnikov (v nadaljevanju: Register), ki ga vodi AJPES, s podpisom izjave (Priloga 4: Podatki o dejanskih lastnikih) zagotavlja, da so v Registru vpisani podatki o njegovih dejanskih lastnikih. 

Če izbrani prijavitelj pred podpisom pogodbe ne bo predložil izjave oziroma v celoti izpolnjene in podpisane Priloge 4, ministrstvo z izbranim prijaviteljem pogodbe o sofinanciranju ne bo sklenilo in izbrani prijavitelj ne bo upravičen do sredstev sofinanciranja.

Ministrstvo na podlagi 69. člena in Priloge XVII Uredbe 2021/1060/EU obdeluje osebne podatke o dejanskih lastnikih izbranega prijavitelja izključno za namen revizij in nadzora ter za zagotovitev primerljivih informacij o porabi sredstev v zvezi s projektom izbranega prijavitelja.

Izbrani prijavitelj mora vse z njim povezane fizične osebe, ki bodo sodelovale pri izvajanju in katerih osebni podatki se bodo obdelovali, obvestiti, da bo obdeloval njihove osebne podatke ter jih seznaniti s pravno podlago za obdelavo.

Izbrani prijavitelj bo prav tako moral tekom izvajanja projekta na poziv ministrstva posredovati točne, popolne in posodobljene podatke o dejanskih lastnikih.
[bookmark: _Toc222417216][bookmark: _Toc222418145][bookmark: _Toc222418842][bookmark: _Toc414531362]POSLEDICE, ČE SE UGOTOVI, DA JE V POSTOPKU POTRJEVANJA ALI IZVRŠEVANJA PRIŠLO DO RESNIH NAPAK, NEPRAVILNOSTI, GOLJUFIJE ALI KRŠITVE OBVEZNOSTI
V kolikor se ugotovi, da prijavitelj ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neažurne, neresnične, neveljavne, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev, bo ministrstvo odstopilo od pogodbe, izbrani prijavitelj (prejemnik sredstev) pa bo dolžan vrniti neupravičeno prejeta sredstva v roku 30 dni od prejema pisnega poziva ministrstva, skupaj z zakonitimi zamudnimi obrestmi, obračunanimi od dneva nakazila na TRR prejemnika sredstev, do dneva nakazila v dobro proračuna Republike Slovenije.

V primeru odkritja nepravilnosti pri izvajanju projekta oziroma pogodbe ali v primeru nenamenske porabe sredstev po pogodbi bo ministrstvo: 

· začasno zadržalo izplačila sredstev po pogodbi, dokler se nepravilnost ali sum goljufije ne ovrže in/ali 
· zahtevalo vračilo neupravičeno izplačanih sredstev, izbrani prijavitelj pa bo moral vrniti vsa prejeta sredstva ali sorazmerni del prejetih sredstev, v roku 30 dni od prejema pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na podračun/TRR izbranega prijavitelja do dneva nakazila v dobro proračuna RS in/ali 
· izreklo finančne popravke oziroma znižalo višino sredstev glede na resnost kršitve in/ali
· odstopilo od pogodbe.
[bookmark: _Toc222417218][bookmark: _Toc222418147][bookmark: _Toc222418844][bookmark: _Toc148010907]INFORMIRANJE IN KOMUNICIRANJE
Izbrani prijavitelj je v skladu s pogodbo o sofinanciranju zavezan k spoštovanju pravil Uredbe 2021/1060/EU in tehničnih značilnosti iz Priloge IX Uredbe 2021/1060/EU pri aktivnostih zagotavljanja informiranja in komuniciranja POMP. Če prijavitelj, izbran na javnem razpisu ne izpolnjuje navedenih obveznosti in če ne sprejme ustreznih popravnih ukrepov, lahko ministrstvo ob upoštevanju načela sorazmernosti ukrepa ukine do 3 % dodeljenih sredstev.

Način in obseg izvajanja obveznosti informiranja in komuniciranja je podrobneje opredeljen v priloženih Navodilih.
RAZPISNA DOKUMENTACIJA in dodatne informacije
Razpisno dokumentacijo lahko zainteresirani prijavitelji v razpisnem roku pridobijo na osrednjem spletnem mestu državne uprave https://www.gov.si/zbirke/javne-objave/.

V razpisni dokumentaciji se nahajajo prijavni obrazci in priloge, ki jih je potrebno v skladu z navodili na posameznem dokumentu v celoti izpolniti in podpisati. 

Obrazci in priloge, ki so del razpisne dokumentacije, so obvezni sestavni del vloge prijavitelja in jih je treba priložiti ob oddaji vloge (razen Priloge 1, 3 in 4). Priloge, ki niso priložene razpisni dokumentaciji, pridobi oziroma pripravi prijavitelj sam. Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s seznamom zahtevanih obrazcev, dokazil ter prilog.

Dodatna navodila, seznam obrazcev in prilog je podrobno predstavljen v razpisni dokumentaciji v poglavju 4.
Dodatne informacije
Dodatne informacije o javnem razpisu in vprašanja v zvezi z javnim razpisom lahko zainteresirani prijavitelji dobijo izključno po elektronski pošti na naslov: gp.mddsz@gov.si s pripisom: Javni razpis za razdeljevanje hrane«. Vprašanje je možno posredovati do vključno 17. 9. 2026. 

Odgovori na pogosto zastavljena vprašanja bodo objavljeni na spletni strani https://www.gov.si/zbirke/javne-objave/ najkasneje do 21. 9. 2026.

Ministrstvo bo organiziralo informativno delavnico za potencialne prijavitelje, kjer bo podrobneje predstavljen javni razpis. Delavnica bo potekala dne 3. 9. 2026 ob 10.00 v prostorih ministrstva. 

Zainteresirani prijavitelji pošljejo prijavo do 2. 9. 2026 do 14.00 na elektronski naslov gp.mddsz@gov.si. 
Pogoji za spremembo javnega razpisa
Pred potekom roka za oddajo vlog lahko ministrstvo spremeni razpisno dokumentacijo z izdajo sprememb oziroma dopolnitev. Vsaka taka sprememba oziroma dopolnitev bo sestavni del razpisne dokumentacije in bo objavljena na spletnem naslovu: https://www.gov.si/zbirke/javne-objave/.

